મિશેલે પોતાના મેમોયરના એક હિસ્સામાં વાંઝિયાપણા સાથેના પોતાના સંઘર્ષ વિશે વાત કરી છે. મિશેલના આ પુસ્તકની એક એડવાન્સ કોપી અમેરિકી વર્તમાનપત્ર વોશિંગ્ટન પોસ્ટને આપવામાં આવી છે. 20 વર્ષ પહેલા મિશેલે ગર્ભપાતની પીડા સહન કરી હતી. 54 વર્ષના મિશેલ લખે છે, ‘તે સતત ગર્ભધારણની કોશિશો કરી રહ્યા હતા. પરંતુ કંઈ ઠીક નહોતુ થઈ રહ્યુ.' ત્યારબાદ એક દિવસ તે અને તેમના પતિ પૂર્વ રાષ્ટ્રપતિ બરાક ઓબામાએ પ્રેગ્નન્સી ટેસ્ટ કરાવ્યો અને તે પોઝિટિવ આવ્યો. ત્યારબાદ બંને ખુશ હતા કારણકે આ એક ટેસ્ટે તેમની દરેક ચિંતાઓ ભૂલાવી દીધી હતી. પરંતુ બે સપ્તાહ બાદ જ મિશેલને ગર્ભપાતમાંથી પસાર થવુ પડ્યુ.